กสิกรขาย2กองทุนใหม่รับดอกเบี้ยขาลง
บลจ. กสิกรไทย ชู 2 กองทุนใหม่ ผลตอบแทน 3.40% - 4.00% ต่อปีรับดอกเบี้ยขาลง
31 ม.ค. 2555

บลจ. กสิกรไทย ชู 2 กองทุนใหม่ ผลตอบแทน 3.40% - 4.00% ต่อปีรับดอกเบี้ยขาลง 
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.)กสิกรไทย เปิดเผยว่า  บลจ.กสิกรไทย แนะล็อกผลตอบแทนการลงทุนในตราสารหนี้อายุ 6 เดือน – 1 ปี รับทิศทางดอกเบี้ยเบี้ยขาลง โดยในวันที่ 31 ม.ค.– 6 ก.พ.2555 จะเสนอขายกองทุนเปิดเค ตราสารหนี้ต่างประเทศ 1 ปี วี (KFF1YV) ขนาดกองทุน 10,000 ล้านบาท ตอบแทนสุทธิ 4.00% ต่อปี 
กองทุนเน้นลงทุนในตราสารหนี้ของ Woori Bank, Hyundai Capita และ Export-Import Bank of Korea ในเกาหลีใต้ รวมทั้งเงินฝาก Bank of China สาขามาเก๊าและ Emirates NBD Bank ในสหรัฐอาหรับเอมิเรตส์      
นอกจากนี้เตรียมเสนอขายกองทุนเปิดเค ตราสารหนี้ต่างประเทศ 6 เดือน ดี (KFF6MD) ในวันที่ 1 – 6 ก.พ.2555  ขนาดกองทุน 5,000 ล้านบาท คาดผลตอบแทนสุทธิ 3.40% ต่อปี ลงทุนในตราสารหนี้และเงินฝากขององค์กรและสถาบันการเงินชั้นนำในต่างประเทศ  อาทิ ตราสารหนี้ บริษัท GS Caltex ประเทศเกาหลีใต้  ตราสารหนี้ระยะสั้นของ ICBC ประเทศฮ่องกง  ตราสารหนี้ ICICI Bank ประเทศอินเดีย เงินฝาก Bank of China สาขามาเก๊าและ Emirates NBD Bank ในสหรัฐอาหรับเอมิเรตส์  
ทั้ง 2  กองทุนมีนโยบายป้องกันความเสี่ยงจากอัตราแลกเปลี่ยนทั้งจำนวน ลงทุนขั้นต่ำ 5,000 บาท